Més rigorosos, més seriosos, més filosòfics…
Cada persona desenvolupa les seues pròpies rutines.
Algunes són compartides, confessables; unes altres, més personals, no ho són tant.
Prenc la meua primera dosi de cafè just després del desdejuni, poc abans d’eixir cap al treball: atès que al món es consumeixen cada dia 1.100 milions de tasses d’aquesta poció, sospite que aquesta és una rutina compartida.
Jonathan Swift va afirmar el 1722 que el cafè ens fa més rigorosos, més seriosos, més filosòfics: amb tota seguretat, exagerava.
Una tassa de cafè exprés requereix d’uns cinquanta grans de cafè torrat.
Aquests grans són, inicialment, les llavors seques de Coffea canephora i Coffea arabica, uns arbustos de fulles perennes que creixen en zones tropicals, de clima càlid i humit en el cas de C. canephora i temperat en el cas de C. arabica.
Tots dos produeixen agrupacions de flors blanques, fragants, al llarg de les branques dels arbres.
Els fruits, denominats baies o cireres en la indústria del cafè, tenen un diàmetre típic d’uns quinze mil·límetres.
Quan són madurs la pell és de color roig brillant o groga en algunes varietats.
A sota hi ha la polpa, molt dolça, que conté normalment dues llavors, els futurs grans del cafè.
Els fruits es recol·lecten preferiblement a mà, seleccionant els que són madurs.
També es poden arreplegar tots els fruits de l’arbre, siga a mà o emprant màquines, però en aquest cas s’arrepleguen tant les baies madures com les verdes o les passades i cal fer-ne una separació posterior.
Els fruits han de processar-se immediatament després de la collita per evitar que es deterioren.
S’empren bàsicament dos mètodes.
El primer és l’assecat al sol: les baies s’escampen en un pati i es remouen amb freqüència fins que el fruit és sec. Una màquina separa després les llavors.
En el segon mètode, una màquina converteix la part carnosa del fruit en polpa.
Les llavors se separen llavant-les amb aigua i, després, s’assequen.
Aquests grans, emmagatzemats en un lloc fresc i sec, es mantenen sense deteriorar-se durant almenys un any.
Un dels problemes més greus associats amb el transport des dels països productors fins als països consumidors té a veure amb les fluctuacions de temperatura i humitat, que poden conduir a la condensació d’aigua en la superfície dels grans verds.
Això fa que hi cresca floridura a sobre, cosa que pot arruïnar un carregament.
El pas final en la transformació de les llavors en grans de cafè és el torrat dels grans verds, a temperatures i temps variables segons la qualitat dels grans i el resultat final desitjat.
En aquest procés es produeixen un conjunt de reaccions químiques que augmenten la complexitat química del producte.
Les reaccions de Maillard entre sucres i aminoàcids condueixen a la formació de glicosamines i melanoïdines de color marró i sabor agredolç.
Altres reaccions produeixen una enorme varietat de molècules de baixa massa molecular; aquests compostos volàtils augmenten la complexitat química del cafè i són els responsables del seu aroma.
Així, mentre que el cafè verd conté unes 250 substàncies aromàtiques, al cafè torrat se n’han identificat més de 800.
Una característica dels grans torrats és que, exposats a l’aire, desenvolupen un sabor i un aroma ranci en un parell de setmanes.
Durant el procés de torrat exploten les cèl·lules del gra, la qual cosa exposa el seu contingut a l’aire i provoca l’oxidació dels lípids.
Per això, allò ideal és consumir el cafè acabat de torrar i, si es comercialitza, fer-ho protegit de l’aire i la humitat.
I arriba el moment de la preparació del cafè exprés, la forma com jo el consumisc.
Requereix d’una màquina que escalfa l’aigua i la fa passar a pressió per un conjunt compactat de partícules que provenen de la mòlta dels grans del cafè.
Els trossos de cafè estan adherits entre si gràcies a una fina capa d’oli i tenim, per tant, un laberint de minúsculs conductes d’aire pels quals passa l’aigua a pressió, extraient diferents components del cafè.
El resultat final és un sistema dispers complex en el qual tenim bombolles de gas, gotetes d’oli i xicotets fragments sòlids dispersos en aigua formant dues fases: una dissolució coberta d’una escuma denominada crema.
Però consumim cafè, sobretot, per la cafeïna, un compost de sabor amarg que és un estimulant del sistema nerviós central.
Una tassa de cafè exprés en conté vora 100 mg i s’ha comprovat que la ingesta de cafeïna i glucosa afavoreix l’atenció, l’aprenentatge i la consolidació de la memòria verbal, efecte que no es percep en ingerir aquestes dues substàncies per separat.
Sí, sóc una persona amb rutines marcades: normalment prenc l’última dosi de cafè a l’hora de berenar, preferiblement a casa, i poques vegades en silenci, amb l’única companyia del meu gos…
Trobaràs la recepta en la web de Mètode.
Fernando Sapiña Navarro.
Director de l’Institut de Ciència dels Materials, Parc Científic de la Universitat de València.
Què és Mètode?
Arreu del món, es consumeixen 1.100 milions de tasses de cafè diàriament. Una tassa de cafè conté uns 100 mg de cafeïna, que, juntament amb la glucosa, afavoreix l'atenció, l'aprenentatge i la consolidació de la memòria verbal. Amb raó Jonathan Swift va afirmar el 1722 que el cafè ens fa més rigorosos, seriosos i filosòfics.
Cada dia es consumeixen milers de tasses de cafè a tot el món i aquest consum s’ha convertit en un ritual quotidià que a més afavoreix algunes funcions cognitives, gràcies als seus components. El procés d'elaboració del cafè és complex: des de la recol·lecció dels grans a la preparació de la infusió, passant per l'assecament, la torrefacció i la comercialització.
El cafè prové dels arbustos Coffea canephora i arabica. Quan els seus fruits són madurs, es recol·lecten a mà o a màquina, se separen els madurs dels verds i dels passats. Les seves llavors, els grans de cafè, s’han d’assecar i evitar que es floreixin. Després es torren i es recomana preparar el cafè de seguida, per evitar que s’oxidin.
Prenc la meua primera dosi de cafè just després del desdejuni, poc abans d’eixir cap al treball: atès que al món es consumeixen cada dia 1.100 milions de tasses d’aquesta poció, sospite que aquesta és una rutina compartida. 
Jonathan Swift va afirmar el 1722 que el cafè ens fa més rigorosos, més seriosos, més filosòfics: amb tota seguretat, exagerava. 
Però consumim cafè, sobretot, per la cafeïna, un compost de sabor amarg que és un estimulant del sistema nerviós central. 
Una tassa de cafè exprés en conté vora 100 mg i s’ha comprovat que la ingesta de cafeïna i glucosa afavoreix l’atenció, l’aprenentatge i la consolidació de la memòria verbal, efecte que no es percep en ingerir aquestes dues substàncies per separat. 
Prenc la meua primera dosi de cafè just després del desdejuni, poc abans d’eixir cap al treball: atès que al món es consumeixen cada dia 1.100 milions de tasses d’aquesta poció, sospite que aquesta és una rutina compartida.
Aquests grans són, inicialment, les llavors seques de Coffea canephora i Coffea arabica, uns arbustos de fulles perennes que creixen en zones tropicals, de clima càlid i humit en el cas de C. canephora i temperat en el cas de C. arabica.
El resultat final és un sistema dispers complex en el qual tenim bombolles de gas, gotetes d’oli i xicotets fragments sòlids dispersos en aigua formant dues fases: una dissolució coberta d’una escuma denominada crema.
Una tassa de cafè exprés en conté vora 100 mg i s’ha comprovat que la ingesta de cafeïna i glucosa afavoreix l’atenció, l’aprenentatge i la consolidació de la memòria verbal, efecte que no es percep en ingerir aquestes dues substàncies per separat.
Prenc la meua primera dosi de cafè just després del desdejuni, poc abans d’eixir cap al treball: atès que al món es consumeixen cada dia 1.100 milions de tasses d’aquesta poció, sospite que aquesta és una rutina compartida.
Requereix d’una màquina que escalfa l’aigua i la fa passar a pressió per un conjunt compactat de partícules que provenen de la mòlta dels grans del cafè.
El pas final en la transformació de les llavors en grans de cafè és el torrat dels grans verds, a temperatures i temps variables segons la qualitat dels grans i el resultat final desitjat.
Una tassa de cafè exprés en conté vora 100 mg i s’ha comprovat que la ingesta de cafeïna i glucosa afavoreix l’atenció, l’aprenentatge i la consolidació de la memòria verbal, efecte que no es percep en ingerir aquestes dues substàncies per separat.
La cafeïna afavoreix l'aprenentatge i Swift va afirmar que el cafè ens fa més rigorosos i seriosos.
El consum de cafè està molt estès a tot el món i implica un complex procés de transformació i comercialització.
De quina planta ve el cafè, com es recull i processa, i com es transforma en una tassa d'aquesta beguda.